**Кар бабайга ярдәмгә.**

**2 нче кечкенәләр төркеме**

**Максат:**балаларга тирә-юньдәге әйберләрдән дөрес файдалану кирәклеген аңлату.

Бурычлар:

1.Үстерү:балаларның сөйләм телен камилләштерү;геометрик фигуралар турында төшенчә бирү;

2.Өйрәтү тәрбияче әзерләп биргән бертөрле булган материалны тезеп беркетә өйрәтү.

3.Тәрбияви:балаларда кайгыртучанлык хисе тәрбияләү.

Җиһазлау:”Кышкы урман” картинасы, Кар бабай сурәте,һәр бала өчен аерым савытларда мамыклар салып куела.

Алдан әзерлек эше:карны эретеп, чисталыгын тикшерү.

Белем бирү өлкәсендә интеграция:танып-белү,сәламәтлек,гадәти математик күзаллауларны формалаштыру,сынлы сәнгать.

Шөгыль барышы:

1.Оештыру(танып белү):

- Исәнмесез!(Балалар да исәнләшәләр).Балалар,бүген бакчага килгәндә капка янында бер Кар бабай тора иде.Ул шундый моңсу ,янында бер дусты да юк иде.Уйладым-уйладым да бергәләп ярдәм итик әле дидем .Аңа иптәшкә Кар бабайлар ясыйбызмы?(Балалар җавап бирәләр).Ничек итеп ясарга?

Кар нинди әле ул?(Балаларның фикере тыңланыла)

2.Төп өлеш(Сәламәтлек):

-Әйе,кар ак,салкын.Сез ничек уйлыйсыз, карны ашарга ярыймы?

-Кар ак булып күренсә дә аны ашарга ярамаганлыгын без инде беләбез,эрегәч анда бик күп пычраклар чыкканын күрдек(алдагы шөгыльдә карны эретеп караган булалар).Карагыз але картинага чынлап та бар тирә-як ак кар белән капланган.Хәзер без шушы урамга чыгып кар алып керик але.

Физкультминут.Киенәбез(хәрәкәтләр белән күрсәтәбез).Менә чыгып та җиттек.Хәзер чиләкләргә кар тутырабыз.Төркемгә керик инде.Карагыз әле, балалар,җылыда кар нишли –эри.Димәк,Кар бабайны кардан ясый алырбызмы?(Балалар җавап бирәләр)

-Без Кар бабайны мамыктан ясарбыз бүен.Өстәлгә якын килеп мамык кисәкләрен кулга алып карыйк әле,мамык нинди?(җаваплар тыңланыла)

-Йомшак,җинел,кар кебек ак булгач,Кар бабай ясарга ярармы?Алайса эшкә керешик.

А.Гадәти математик күзаллауларны формалаштыру.

-Кар бабай нинди өлешләрдән тора ул?Монда безгә түгәрәкләр ярдәмгә килгән бит.Әгәр дә почмаклары булса без аны тәгәрәтә алыр идекме?Өчпочмакны тәгәтәтә алыр идекме?

Б.Беркетеп-ябыштыру.

-Шушы сурәтне мамык белән ябыштырып ясасак Кар бабаебызга ипташ килеп чыгар.(Тәрбияче клей буяп мамыкныберкетеп күрсәтә,аның артыннан балалар мамык беркетеп баралар).

3.Йомгаклау:

Эшебез тәмам.Сез ничек уйлыйсыз,Кар бабайга ипташе ошар микан?(Балалар фикере тынланыла).

-Һәрвакыт бергә-бергә,дус яшәргә кирәк.Шул вакытта гына безгә дә куңелле булачак!